A Mohácsi Önkormányzat

**21/2013.(XII.2.)**

**r e n d e l e t e**

**a helyi adókról**

**(Egységes szerkezetben a módosításról szóló 3/2021.(II.12.) Pm-i r, 24/2020.(IX.9.), 17/2019.(XII.2.), 15/2018.(XI.28.), 28/2017.(XI.27.), 19/2016.(XI.25.), 3/2016.(II.1.), 21/2015.(XI.30.), 11/2015.(IV.28.)ör-el.)**

[[1]](#footnote-1)Mohács Város Képviselő-testülete a helyi adókról szóló 1990. évi C. törvény (a továbbiakban: Htv.) 1.§-ának (1) bekezdésében, 6.§-ában és 43.§-ának (3) bekezdésében kapott felhatalmazás alapján, - figyelemmel az adózás rendjéről szóló 2017. évi CL. törvény, a gazdasági kamarákról szóló 1999. évi CXXI. törvény vonatkozó rendelkezéseit, A Baranya Megyei Agrárkamara, a Pécs-Baranyai Kereskedelmi és Iparkamara, a Mohács és Vidéke Ipartestület, valamint a Vállalkozók és Munkaadók Országos Szövetsége Baranya Megyei Szervezetének véleménye alapján a következőket rendeli el:

**I. általános rendelkezések**

**1.§** **(1)** A rendelet célja a helyi adókkal kapcsolatos helyi szabályok meghatározása.

**(2)** Az e rendeletben nem szabályozott kérdésekben a Htv. és az adózás rendjéről szóló 2003. évi XCII. törvény rendelkezései irányadók.

**(3)** A jegyző évente tájékoztatja a képviselő-testületet az adózás tapasztalatairól és a méltányossági ügyekről.

**(4)** Az adófizetési kötelezettség csoportos beszedési megbízás útján is teljesíthető.

**II. Vagyoni típusú adók**

**1. Építményadó**

**Az adókötelezettség**

**[[2]](#footnote-2)2.§** Az adókötelezettséget a Htv. 11.§ és 11/A.§-a határozza meg.

**Az adókedvezmény, adómentesség**

**3.§ (1)** 50%-os adókedvezményben részesül a mohácsi lakóhellyel rendelkező nem vállalkozó adóalany hétvégi háza, abban az esetben, ha az adóalany a helyi önkormányzat részére magánszemélyek kommunális adóját fizet.

**(2)** Mentes az építményadó alól a nem vállalkozó adóalany azonos helyrajzi számon lévő ténylegesen lakás céljára szolgáló lakása a hozzá tartozó nem üzleti célt szolgáló gazdasági épülete és garázsa.

(3) 19 %-os adókedvezményre jogosult a hétvégi ház kivételével:

a) a nem vállalkozó magánszemély valamennyi épülete, épületrésze,

b) a vállalkozó a nem üzleti célt szolgáló épülete, épületrésze.

**(4)** Mentes az építményadó alól a kulturális, vallási, közművelődési célt szolgáló közösségi jellegű műemlék épület.

**Az adó alapja és mértéke**

**[[3]](#footnote-3)4.§ (1)** Építmény esetében az adó alapja az építmény m2-ben számított hasznos alapterülete.

**[[4]](#footnote-4)(2)**

**[[5]](#footnote-5) [[6]](#footnote-6) [[7]](#footnote-7) [[8]](#footnote-8) [[9]](#footnote-9)5.§** (1) Az adókötelezettség alá eső építmény után fizetendő adó általános mértéke a (2) – (4 ) bekezdésben meghatározott építmények kivételével **300 Ft/m2**.

(2) Hétvégi ház ingatlanok után fizetendő adó mértéke **725 Ft/m2**.

(3) Kereskedelmi célt szolgáló építmény után, amennyiben annak hasznos alapterülete a 400 m2-t meghaladja, a fizetendő adó mértéke 725 Ft/m2.

[[10]](#footnote-10)(4)

**2. telekadó**

**Az adókötelezettség**

**6.§** Az adókötelezettséget a Htv. 17.§-a határozza meg.

**Az adómentesség**

**[[11]](#footnote-11)7.§** A Htv-ben meghatározottakon túl mentes az adó alól:

a) a nem vállalkozó adóalany 6000 m2-t meg nem haladó telke, az üdülőtelek kivételével.

b) a nem vállalkozó adóalany üdülőtelkének a 800 m2-t meghaladó telekrésze.

Az adó alapja és mértéke

**8.§** **(1)** Az adó alapja a telek m2-ben számított területe.

[[12]](#footnote-12)(2)

[[13]](#footnote-13) [[14]](#footnote-14) [[15]](#footnote-15) [[16]](#footnote-16) [[17]](#footnote-17) [[18]](#footnote-18)9.§ Az adókötelezettség alá eső telkek után fizetendő adó éves összege az alábbi mértékű:

1. üdülőtelek **34 Ft/m2**
2. üdülőteleknek nem minősülő telek, nem vállalkozó adóalany esetén
	* 1. ahol a telken termelő tevékenységre alkalmas épületben főtevékenységként ténylegesen termelő tevékenység folyik a telekterület legalább 25%-ának igénybevételével **0 Ft/m2**,
		2. az 1. pontba nem tartozó telek területe után amennyiben a telken épület áll:
			1. az adótárgy adóalapja több, mint 6.000 m2,de nem haladja meg a 20.000 m2-t **14 Ft/ m2**,
			2. az adótárgy adóalapja több, mint 20.000 m2,de nem haladja meg a 22.500 m2 -t **37 Ft/ m2**,
			3. az adótárgy adóalapja több, mint 22.500 m2, de nem haladja meg a 25.000 m2 -t **60 Ft/ m2**,
			4. az adótárgy adóalapja több, mint 25.000 m2, de nem haladja meg a 27.500 m2 -t **91 Ft/ m2**,
			5. az adótárgy adóalapja több, mint 27.500 m2, de nem haladja meg a 30.000 m2 -t **120 Ft/ m2**,
			6. az adótárgy adóalapja több, mint 30.000 m2, de nem haladja meg a 32.500 m2 -t **154 Ft/ m2**,
			7. az adótárgy adóalapja több, mint 32.500 m2, de nem haladja meg a 35.000 m2 -t **186 Ft/ m2**,
			8. az adótárgy adóalapja több, mint 35.000 m2, de nem haladja meg a 37.500 m2 -t **220 Ft/ m2**,
			9. az adótárgy adóalapja több, mint 37.500 m2, de nem haladja meg a 40.000 m2 -t **254 Ft/ m2**,
			10. az adótárgy adóalapja több, mint 40.000 m2, de nem haladja meg a 42.500 m2 -t **287 Ft/ m2**,
			11. az adótárgy adóalapja több, mint 42.500 m2, de nem haladja meg a 45.000 m2 -t **320 Ft/ m2**,
			12. az adótárgy adóalapja a 45.000 m2 -t meghaladja **349 Ft/m2**

3. az 1. pontba nem tartozó telek területe után amennyiben a telken nincs épület

* + - 1. az adótárgy adóalapja több, mint 6.000 m2, de nem haladja meg a 7.500 m2-t **60 Ft/ m2**,
			2. az adótárgy adóalapja több, mint 7.500 m2, de nem haladja meg a 10.000 m2-t **90 Ft/m2**,
			3. az adótárgy adóalapja több, mint 10.000 m2, de nem haladja meg a 12.500 m2-t **104 Ft/m2**,
			4. az adótárgy adóalapja több, mint 12.500 m2, de nem haladja meg a 15.000 m2-t **120 Ft/m2**,
			5. az adótárgy adóalapja több, mint 15.000 m2, de nem haladja meg a 17.500 m2-t **149 Ft/m2**,
			6. az adótárgy adóalapja több, mint 17.500 m2, de nem haladja meg a 20.000 m2-t **178 Ft/m2**,
			7. az adótárgy adóalapja több, mint 20.000 m2, de nem haladja meg a 22.500 m2-t **209 Ft/m2**,
			8. az adótárgy adóalapja több, mint 22.500 m2, de nem haladja meg a 25.000 m2-t **239 Ft/m2**,
			9. az adótárgy adóalapja több, mint 25.000 m2, de nem haladja meg a 27.500 m2-t **271 Ft/m2**,
			10. az adótárgy adóalapja több, mint 27.500 m2, de nem haladja meg a 30.000 m2-t **300 Ft/m2**,
			11. az adótárgy adóalapja több, mint 30.000 m2, de nem haladja meg a 32.500 m2-t **328 Ft/m2**,
			12. az adótárgy adóalapja a 32.500 m2-t meghaladja **349 Ft/m2**
1. üdülőteleknek nem minősülő telek, vállalkozó adóalany esetén
	1. ahol a telken termelő tevékenységre alkalmas épületben főtevékenységként ténylegesen termelő tevékenység folyik a telekterület legalább 25%-ának igénybevételével **0 Ft/m2**,
		1. az 1. pontba nem tartozó telek területe után amennyiben a telken épület áll:
			1. az adótárgy adóalapja nem haladja meg a 20.000 m2-t **14 Ft/ m2**,
			2. az adótárgy adóalapja több, mint 20.000 m2,de nem haladja meg a 22.500 m2 -t **37 Ft/m2**,
			3. az adótárgy adóalapja több, mint 22.500 m2, de nem haladja meg a 25.000 m2 -t **60 Ft/ m2**,
			4. az adótárgy adóalapja több, mint 25.000 m2, de nem haladja meg a 27.500 m2 -t **91 Ft/ m2**,
			5. az adótárgy adóalapja több, mint 27.500 m2, de nem haladja meg a 30.000 m2 -t **120 Ft/ m2**,
			6. az adótárgy adóalapja több, mint 30.000 m2, de nem haladja meg a 32.500 m2 -t **154 Ft/ m2**,
			7. az adótárgy adóalapja több, mint 32.500 m2, de nem haladja meg a 35.000 m2 -t **186 Ft/ m2**,
			8. az adótárgy adóalapja több, mint 35.000 m2, de nem haladja meg a 37.500 m2 -t **220 Ft/ m2**,
			9. az adótárgy adóalapja több, mint 37.500 m2, de nem haladja meg a 40.000 m2 -t **254 Ft/ m2**,
			10. az adótárgy adóalapja több, mint 40.000 m2, de nem haladja meg a 42.500 m2 -t **287 Ft/ m2**,
			11. az adótárgy adóalapja több, mint 42.500 m2, de nem haladja meg a 45.000 m2 -t **320 Ft/ m2**,
			12. az adótárgy adóalapja a 45.000 m2 -t meghaladja **349 Ft/m2**
	2. az 1. pontba nem tartozó telek területe után amennyiben a telken nincs épület
		* 1. az adótárgy adóalapja nem haladja meg az 2.500 m2-t **31 Ft/m2**,
			2. az adótárgy adóalapja több, mint 2.500 m2, de nem haladja meg a 5.000 m2-t **60 Ft/m2**,
			3. az adótárgy adóalapja több, mint 5.000 m2, de nem haladja meg a 7.500 m2-t **74 Ft/m2**,
			4. az adótárgy adóalapja több, mint 7.500 m2, de nem haladja meg a 10.000 m2-t **90 Ft/m2**,
			5. az adótárgy adóalapja több, mint 10.000 m2, de nem haladja meg a 12.500 m2-t **104 Ft/m2**,
			6. az adótárgy adóalapja több, mint 12.500 m2, de nem haladja meg a 15.000 m2-t **120 Ft/m2**,
			7. az adótárgy adóalapja több, mint 15.000 m2, de nem haladja meg a 17.500 m2-t **149 Ft/m2**,
			8. az adótárgy adóalapja több, mint 17.500 m2, de nem haladja meg a 20.000 m2-t **178 Ft/m2**,
			9. az adótárgy adóalapja több, mint 20.000 m2, de nem haladja meg a 22.500 m2-t **209 Ft/m2**,
			10. az adótárgy adóalapja több, mint 22.500 m2, de nem haladja meg a 25.000 m2-t **239 Ft/m2**,
			11. az adótárgy adóalapja több, mint 25.000 m2, de nem haladja meg a 27.500 m2-t **271 Ft/m2**,
			12. az adótárgy adóalapja több, mint 27.500 m2, de nem haladja meg a 30.000 m2-t **300 Ft/m2**,
			13. az adótárgy adóalapja több, mint 30.000 m2, de nem haladja meg a 32.500 m2-t **328 Ft/m2**,
			14. az adótárgy adóalapja a 32.500 m2-t meghaladja **349 Ft/m2**.
2. üdülőteleknek nem minősülő beruházási céllal vásárolt telek, ahol termelő tevékenységre alkalmas épületben főtevékenységként a termelő tevékenység a telekvásárlást (az adás-vételi szerződésének az ingatlan-nyilvántartásban történő bejegyzését) követő legfeljebb 2. évben megindul 5 Ft/m2.

**III. kommunális jellegű adók**

1. **Magánszemélyek kommunális adója**

**Az adókötelezettség**

**10.§** Az adókötelezettség kiterjed az önkormányzat illetékességi területén található lakásra és garázsra, valamint a Htv. 24.§-ában meghatározott bérleti jogra.

### Az adókedvezmény, adómentesség

**11.§** Öt éven keresztül adómentes az a lakóingatlan, melynek homlokzat-felújítását elvégezték, a munka megkezdését és befejezését a Polgármesteri Hivatal Városfejlesztési Osztályának bejelentették és a homlokzat-felújítás elvégzéséről a Városfejlesztési Osztály az igazolást kiadta. E kedvezmény megállapításához a január 1.-i állapot az irányadó.

**Az adó mértéke**

**[[19]](#footnote-19)12.§ [[20]](#footnote-20) [[21]](#footnote-21)(1)** Az adókötelezettség alá eső lakás után a kommunális adó éves összege az alábbi mértékű:

Komfort nélküli lakás

|  |  |  |  |
| --- | --- | --- | --- |
|   | **60 m2 alatt** | **60-120 m2 között** | **120 m2 felett** |
| **I. övezet** | 1 760 Ft | 2 120 Ft | 2 820 Ft |
| **II. övezet** | 1 410 Ft | 1 760 Ft | 2 120 Ft |
| **III. övezet** |  1 060 Ft | 1 410 Ft | 1 760 Ft |
| **IV. övezet** |  1 040 Ft | 1 060 Ft | 1 410 Ft |
| **V. övezet** | 5 540 Ft | 6 720 Ft | 8 010 Ft |

Félkomfortos, komfortos, összkomfortos lakás

|  |  |  |  |  |
| --- | --- | --- | --- | --- |
|  | **60 m2 alatt** | **60-120 m2 között** | **120-150 m2 között** | **150 m2 felett** |
| **I. övezet** | 2 590 Ft | 3 300 Ft | 4 010 Ft | 5 060 Ft |
| **II. övezet** | 1 880 Ft | 2 590 Ft | 3 300 Ft | 4 360 Ft |
| **III. övezet** | 1 410 Ft |  1 760 Ft | 2 480 Ft | 3 540 Ft |
| **IV. övezet** | 1 060 Ft | 1 410 Ft | 1 760 Ft | 2 820 Ft |
| **V. övezet** | 6 720 Ft | 8 010 Ft | 10 460 Ft | 14 360 Ft |

**[[22]](#footnote-22) [[23]](#footnote-23)(2)** A garázs után fizetendő kommunális adó éves összege 2.590 Ft.

**(3)** Az övezeti besorolást a rendelet melléklete tartalmazza.

**2. idegenforgalmi adó**

**Az adókötelezettség**

**13.§** Adókötelezettséget a Htv. 30.§ (1) bekezdése határozza meg.

**14.§ (1)** Az adóbeszedésre kötelezett az adómentes és az adóköteles vendégéjszakákról a tárgyhónapot követő hó 15-ig bevallást készít.

**(2)** Az adóbeszedésre kötelezett, az adóköteles bevételszerző tevékenységének megkezdésétől számított 15 napon belül, nyilvántartásba vétel végett köteles a Polgármesteri Hivatal Adócsoportjához az e célra rendszeresített nyomtatványon írásban bejelentkezni.

### Az adómentesség

**15.§** Mentes az idegenforgalmi adó alól az a magánszemély, aki az önkormányzat illetékességi területén olyan üdülésre, pihenésre alkalmas épületnek – a Htv. 12.§-ban meghatározottak szerinti – tulajdonosa, amely nem minősül lakásnak.

**Az adó alapja és mértéke**

**16.§** Az adó alapja a megkezdett vendégéjszakák száma.

**[[24]](#footnote-24)17.§** Az adó mértéke személyenként és vendégéjszakánként 360 Ft.

**A kommunális jellegű adók felhasználása**

**18.§** A kommunális adóbevételt a települési infrastruktúra fejlesztésével összefüggő célokra kell felhasználni.

**IV. helyi iparűzési adó**

**Az adómentesség**

**[[25]](#footnote-25)19.§** Mentes a helyi iparűzési adó megfizetése alól az a vállalkozó, akinek/amelynek a Htv. 39.§ (1) bekezdés, illetőleg a 39/A.§ vagy 39/B.§ alapján számított (vállalkozási szintű) adóalapja nem haladja meg a 2,4 millió Ft-ot.

[[26]](#footnote-26)19/A.§ A helyi iparűzési adó 50%-ának megfizetése alól mentesül az a Htv. 52.§ 23. pontja szerint meghatározott háziorvos, védőnő vállalkozó, akinek/amelynek a Htv. 39.§ (1) bekezdés, illetőleg a 39/A.§ vagy 39/B.§ alapján számított (vállalkozási szintű) adóalapja nem haladja meg az évi 20 millió forintot.

**[[27]](#footnote-27) [[28]](#footnote-28)19/B.§**

[[29]](#footnote-29)19/C.§ A helyi iparűzési adó 25%-ának megfizetése alól mentesül az a vállalkozás, amelyik az adóévben a számvitelről szóló törvény szerint számított legalább 1 milliárd forint aktivált értékű beruházást helyez üzembe és a beruházás eredményeként 25 fő új munkahely létesül az Önkormányzat illetékességi területén,

A helyi iparűzési adó 50%-ának megfizetése alól mentesül az a vállalkozás, amelyik az adóévben a számvitelről szóló törvény szerint számított legalább 2 milliárd forint aktivált értékű beruházást helyez üzembe és a beruházás eredményeként 50 fő új munkahely létesül az Önkormányzat illetékességi területén,

A helyi iparűzési adó 75%-ának megfizetése alól mentesül az a vállalkozás, amelyik az adóévben a számvitelről szóló törvény szerint számított legalább 3 milliárd forint aktivált értékű beruházást helyez üzembe és a beruházás eredményeként 75 fő új munkahely létesül az Önkormányzat illetékességi területén,

A helyi iparűzési adó 100%-ának megfizetése alól mentesül az a vállalkozás, amelyik az adóévben a számvitelről szóló törvény szerint számított legalább 4 milliárd forint aktivált értékű beruházást helyez üzembe és a beruházás eredményeként 100 fő új munkahely létesül az Önkormányzat illetékességi területén.

**Az adó mértéke**

**20.§ (1)** Az állandó jelleggel végzett iparűzési tevékenység esetén az adó évi mértéke az adóalap 2%-a.

**[[30]](#footnote-30) [[31]](#footnote-31)(2)**

**V. Értelmező rendelkezések**

**21.§** E rendelet alkalmazásában

**a)** üdülőterület: a helyi építési szabályzatról és a szabályozási tervről szóló 25/2009.(XI.30)ör. szerinti üdülőterület;

**b)** üdülőtelek: olyan telek az üdülőterületen, amely a jogszabályi előírások alapján beépíthető, amelyen a jogszabályi előírások alapján főépület elhelyezhető, de ilyen főépülettel a telek nem beépített;

**c)** a garázs: a helyi adókról szóló 1990. évi C. törvény 52.§ 48. pontja alapján a lakáshoz, üdülőhöz tartozó gépjárműtároló: a lakóépületben lévő épületrész, vagy a lakóépület elhelyezésére szolgáló telken álló épület, amely kialakításánál fogva gépjármű tárolására alkalmas, függetlenül attól, hogy az épület vagy az épületrész az ingatlan-nyilvántartásban önálló ingatlanként szerepel.

**d)** a lakás komfortfokozata tekintetében a lakások és helyiségek bérletére, valamint elidegenítésükről szóló egyes szabályokról szóló 1993. évi LXXVIII. törvény rendelkezései irányadók.

**e)** nem vállalkozó adóalany: az ingatlan-nyilvántartásban (tulajdoni lapon) magánszemélyként szereplő személy.

**f)** termelő tevékenységre alkalmas épület: üzem, gyár, műhely, kereskedelmi egység, szolgáltatóház.

**g)** termelő tevékenység: az adóalany vagy az adóalany tulajdonában lévő ingatlan bérlője által az adótárgyon saját eszközzel és munkaviszonyban foglalkoztatott munkavállalókkal, önállóan, üzletszerűen – rendszeresen, folyamatosan, nyereség elérése érdekében, gazdasági kockázatvállalás mellett, termék előállítása céljából – végzett gazdasági tevékenység.

**[[32]](#footnote-32) [[33]](#footnote-33)h)**

**[[34]](#footnote-34)i)**

**VI. záró rendelkezések**

**22.§ (1)** E rendelet 2014. január 1.-én lép hatályba.

**(2)** E rendelet hatályba lépésével egyidejűleg hatályát veszti a helyi adókról szóló 42/2007. (XII.22.) ör. számú rendelet, valamint a módosításáról szóló 27/2012.(XII.1.), 16/2012.(VI.1.), 6/2012.(II.8.), 27/2011.(XII.16.), 39/2010.(XII.20.), 35/2009.(XII.19.), 38/2008.(XII.12.), 19/2008.(VI.30.) ör.

**Melléklet**

**Övezeti besorolás a magánszemélyek kommunális adója szempontjából**

I. övezet: Arany J. u. 2-14., Bakács u., Deák tér, Dózsa Gy. u., Eötvös u., Felsődunasor u. 1-3.,Gőzhajó u., Jókai M. u. 2-20.,1-19.,Kazinczy u., Kígyó u., Kisfaludy u., Kossuth L. u. 33-71.,36-58., II. Lajos u., Mészáros u., Perényi u. 1-29., 2-18.,Szabadság u., Széchenyi tér, Szent Imre u., Szent István u., Szent János u., Szent Mihály tér, Szentháromság u., Színház u., Táncsics M. u. 1-39., 2-28.,Tímár u., Tomori u., Tompa M. u. 2-34., 1/A-15., Vörösmarty u. 1-7., 2-14/A., Városház u.

II. övezet: a város azon területe, amely nem tartozik I., III., IV. és V. övezethez.

III. övezet: Árpád u., Bem u., Budapesti ou., Dankó P. u., Drágffy u., Farkas u., Garay u. 10. és felette, 13. és felette, Jókai M. u. 52. és felette, 45. és felette, Káposztáskert u., Kert u., Kismohács, Kölkedi u., Makói u., Március 15. u., Mofa lakótelep, Munkás u., Névtelen u., Rákóczi u. 45. felett és 54. felett, Rét u., Sirály u., Török u., Vágóhíd u., Vásárhelyi P. u., Zrínyi M. u., Újváros, Mohács-sziget (Papkert, Paprét, Sárhát, Szabadságpuszta, Újmohács) a lakóterületi részei, Szőlőhegy, az üdülőterületi és a lakóterületi részei, valamint utcaelnevezést tartalmazó részei, illetve a sombereki úttól keletre fekvő területei.

IV. övezet: Mohács külterület az V. övezetben meghatározott területek kivételével., beépítésre nem szánt terület, Szőlőhegyen: beépítésre nem szánt terület, pincés terület.

V. övezet: Mohács-sziget: Alsókanda, Felsőkanda, Sáros, Ordas.

[[35]](#footnote-35) [[36]](#footnote-36)2. melléklet

[[37]](#footnote-37) [[38]](#footnote-38)3. melléklet

1. Módosította a 17/2019.(XII.2.) ör. [↑](#footnote-ref-1)
2. Módosította a 28/2017.(XI.27.)ör. [↑](#footnote-ref-2)
3. Módosította a 28/2017.(XI.27.)ör. [↑](#footnote-ref-3)
4. Hatályon kívül helyezte a 24/2020.(IX.9.) ör. [↑](#footnote-ref-4)
5. Módosította a 17/2019.(XII.2.)ör. [↑](#footnote-ref-5)
6. Módosította a 21/2015.(XI.30.)ör. [↑](#footnote-ref-6)
7. Módosította a 19/2016.(XI.25.)ör. [↑](#footnote-ref-7)
8. Módosította a 28/2017.(XI.27.)ör. [↑](#footnote-ref-8)
9. Módosította a 15/2018.(XI.28.) ör. [↑](#footnote-ref-9)
10. Hatályon kívül helyezte a 24/2020.(IX.9.) ör. [↑](#footnote-ref-10)
11. Módosította a 11/2015.(IV.28.)ör. [↑](#footnote-ref-11)
12. Hatályon kívül helyezte a 21/2015.(XI.30.)ör. [↑](#footnote-ref-12)
13. Módosította a 17/2019.(XII.2.) ör. [↑](#footnote-ref-13)
14. Módosította a 11/2015.(IV.28.)ör. [↑](#footnote-ref-14)
15. Módosította a 21/2015.(XI.30.)ör. [↑](#footnote-ref-15)
16. Módosította a 19/2016.(XI.25.)ör. [↑](#footnote-ref-16)
17. Módosította a 28/2017.(XI.27.)ör. [↑](#footnote-ref-17)
18. Módosította a 15/2018.(XI.28.)ör. [↑](#footnote-ref-18)
19. Módosította a 15/2018.(XI.28.)ör. [↑](#footnote-ref-19)
20. Módosította a 21/2015.(XI.30.)ör. [↑](#footnote-ref-20)
21. Módosította a 19/2016.(XI.25.)ör. [↑](#footnote-ref-21)
22. Módosította a 21/2015.(XI.30.)ör. [↑](#footnote-ref-22)
23. Módosította a 19/2016.(XI.25.)ör. [↑](#footnote-ref-23)
24. Módosította a 21/2015.(XI.30.)ör. [↑](#footnote-ref-24)
25. Módosította a 17/2019.(XII.2.) ör. [↑](#footnote-ref-25)
26. Kiegészítette a 3/2016.(II.1.) ör. [↑](#footnote-ref-26)
27. 19/B.§-al kiegészítette a 19/2016.(XI.25.)ör. [↑](#footnote-ref-27)
28. 19/B.§-t hatályon kívül helyzete a 28/2017.(XI.27.)ör. [↑](#footnote-ref-28)
29. Kiegészítette a 15/2018.(XI.28.)ör. [↑](#footnote-ref-29)
30. Hatályon kívül helyezte a 3/2021.(II.12.) Pm-i r. [↑](#footnote-ref-30)
31. Módosította a 21/2015.(XI.30.)ör. [↑](#footnote-ref-31)
32. h) és i) pontokkal kiegészítette a 19/2016.(XI.25.)ör. [↑](#footnote-ref-32)
33. Hatályon kívül helyezte a 28/2017.(XI.27.)ör. [↑](#footnote-ref-33)
34. Hatályon kívül helyezte a 28/2017.(XI.27.)ör. [↑](#footnote-ref-34)
35. Kiegészítette a 19/2016.(XI.25.) ör. [↑](#footnote-ref-35)
36. Hatályon kívül helyezte a 28/2017.(XI.27.)ör. [↑](#footnote-ref-36)
37. Kiegészítette a 19/2016.(XI.25.) ör. [↑](#footnote-ref-37)
38. Hatályon kívül helyezte a 28/2017.(XI.27.)ör. [↑](#footnote-ref-38)